CELEX: 32021D0879
Language: bg
Date: 2021-05-27 00:00:00
Title: Решение за изпълнение (ЕС) 2021/879 на Съвета от 27 май 2021 година за назначаване на председателя на Европейския орган за застраховане и професионално пенсионно осигуряване (EIOPA)

1.6.2021   
               
               
                  BG
               
               
                  Официален вестник на Европейския съюз
               
               
                  L 192/14
               
            
         РЕШЕНИЕ ЗА ИЗПЪЛНЕНИЕ (ЕС) 2021/879 НА СЪВЕТА
         от 27 май 2021 година
         за назначаване на председателя на Европейския орган за застраховане и професионално пенсионно осигуряване (EIOPA)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (1), и по-специално член 48, параграф 2 от него,
         като има предвид, че:
         
                     (1)
                  
                  
                     На 25 март 2021 г. Съветът получи списък с трима предварително подбрани кандидати, изготвен от Съвета на надзорниците на EIOPA за позицията председател на EIOPA.
                  
               
                     (2)
                  
                  
                     На 15 април 2021 г. тримата кандидати бяха интервюирани от председателството на Съвета от името на държавите членки.
                  
               
                     (3)
                  
                  
                     На 21 април 2021 г. председателството на Съвета започна неформална и ориентировъчна консултация относно кандидата, класиран на първо място от Съвета на надзорниците на EIOPA, г-жа Petra HIELKEMA.
                  
               
                     (4)
                  
                  
                     В съответствие с член 48, параграф 2 от Регламент (ЕС) № 1094/2010, който е изменен с Регламент (ЕС) 2019/2175 на Европейския парламент и на Съвета (2), Съветът трябва да приеме решение за назначаване на председателя, след утвърждаване от Европейския парламент.
                  
               
                     (5)
                  
                  
                     На 5 май 2021 г. Съветът изпрати писмо до Европейския парламент, с което го информира, че ако Европейският парламент утвърди г-жа Petra HIELKEMA за позицията председател на EIOPA, Съветът ще приеме решение за нейното назначаване като председател на EIOPA.
                  
               
                     (6)
                  
                  
                     На 18 май 2021 г. Европейският парламент утвърди г-жа Petra HIELKEMA за позицията председател на EIOPA,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-жа Petra HIELKEMA се назначава за председател на Европейския орган за застраховане и професионално пенсионно осигуряване (EIOPA) за срок от пет години, считано от 1 септември 2021 г.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 27 май 2021 година.
            
               
                  За Съвета
               
               
                  Председател
               
               P. SIZA VIEIRA
            
         
         
            (1)  ОВ L 331, 15.12.2010 г., стр. 48.
         
            (2)  Регламент (ЕС) 2019/2175 на Европейския парламент и на Съвета от 18 декември 2019 г. за изменение на Регламент (ЕС) № 1093/2010 за създаване на Европейски надзорен орган (Европейски банков орган), Регламент (ЕС) № 1094/2010 за създаване на Европейски надзорен орган (Европейски орган за застраховане и професионално пенсионно осигуряване), Регламент (ЕС) № 1095/2010 за създаване на Европейски надзорен орган (Европейски орган за ценни книжа и пазари), Регламент (ЕС) № 600/2014 относно пазарите на финансови инструменти, Регламент (ЕС) 2016/1011 относно индекси, използвани като бенчмаркове за целите на финансови инструменти и финансови договори или за измерване на резултатите на инвестиционни фондове и Регламент (ЕС) 2015/847 относно информацията, придружаваща преводите на средства (ОВ L 334, 27.12.2019 г., стр. 1).